Malediivit

Malediivit ovat saarivaltio Etelä-Aasiassa.

Matkailuneuvonta

 * Malediivit - Matkaopas

Alueet


Malediivien nimeämiskäytäntö vaatii hieman totuttelua. Saaristo muodostuu 26 atollista (sana atholhu onkin alunperin divehin kieltä), jotka eivät ole yksittäisiä saaria, vaan jättimäisiä, jopa satoja kilometrejä leveitä riuttarenkaita täynnä pieniä saaria, virallisen laskun mukaan yhteensä 1190 kpl.

Ettei elämä olisi liian yksinkertaista, atolli-muodostelmat (joilla on monimutkaisia perinteisiä nimiä kuten Maalhosmadulu Dhekunuburi) on jaettu läänien omaisiin hallinnollisiin yksiköihin, jotka ovat myös nimeltään atolleja, ja joihin viitataan koodinimillä kuten Baa. Divehin aakkosiin perustuvat näpsäkän lyhyet koodikirjaimet ovat helpompia muistaa ja siten ulkomaalaisten vieraiden suosiossa, joten niitä käytetään Wikitravelissakin. Atolleista vain 10 on auki turismille, ja pohjoisesta etelään nämä ovat:


 * Lhaviyani (Miladhunmadulu Uthuruburi)
 * Raa (Maalhosmadulu Uthuruburi)
 * Baa (Maalhosmadulu Dhekunuburi)
 * Kaafu (Pohjois- ja Etelä-Male -atollit) &mdash; pääkaupunki Malen ja lentokentän ympärillä ja siten ylivoimaisesti suosituin atolli vieraille
 * Alifu (Ari) &mdash; Kaafusta länteen ja erityisesti sukeltajien suosiossa
 * Vaavu (Felidhu)
 * Meemu (Mulak)
 * Faafu (Nilandhe Atholhu Uthuruburi)
 * Dhaalu (Nilandhe Atholhu Dhekunuburi)
 * Seenu (Addu) &mdash; atolleista eteläisin, Ganin lentokenttä sijaitsee täällä

Loput atollit (joilla vierailemiseen tarvitaan lupa) ovat Gaafu Alifu, Gaafu Dhaalu, Gnaviyani, Haa Alifu, Haa Dhaalu, Laamu, Nyavinani, Seenu, Shaviyani, and Thaa.

Kaupungit

 * Malé

Tule
Kaikki vierailijat, myös suomalaiset, saavat automaattisesti ilmaisen 30 päivän viisumin kunhan on lentolippu takaisin ja joko hotellivaraus tai riittävästi käteistä (ainakin US$50/päivä). Huomaa että alkoholin ja possunlihan maahantuonti on kiellettyä, joskin duty-free- ostokset voi tarvittaessa säilöä tulliin.

Lentokoneella
Malediivien päälentokenttä sijaitsee Malén vieressä Hulhulen saarella. Saarelle on reittilentoja mm. Dubaista, Colombosta (Sri Lanka) ja Singaporesta, mutta useimmat vieraat saapuvat chartterilennoilla suoraan Euroopasta.

Malediivien eteläkärkeen Gan-saarelle Addun atollilla on hiljattain avattu uusi kansainvälinen lentokenttä, joka vastaanottaa ensimmäiset lentonsa Euroopasta talvella 2007.

Liiku
Malediivien saarien välillä liikutaan lentotakseilla ja veneillä. Hotellit hoitavat yleensä kuljetukset.

Vieraileminen muilla saarilla kuin pääkaupunki Male ja lomakeskukset vaatii kulkuluvan Atolliministeriöltä, jota ei myönnetä ilman saarella asuvan ihmisen kutsua.

Puhu
Malediivien virallinen kieli on divehi, mutta englantia ymmärretään laajasti, erityisesti lomakeskuksissa.

Osta
Malediivien rahayksikkö on rufiyaa (MRF, Rf), joka jaetaan hauskasti sataan laariin. Moni vierailija ei kuitenkaan koskaan paikallista rahaa edes näe, sillä kaikki hotellit hinnoittelevat yksinomaan dollareissa ja laskut voi kuitata luottokortilla.

Pääkaupunkisaarelle suunnatessa kannattaa kuitenkin vaihtaa jokunen rufiyaa. Pankissa vaihtokurssi dollariin on 12.75:1, kun taas kaupat ja ravintolat kelpuuttavat dollarisi huonompaan kurssiin kuten 12:1 tai jopa 10:1.

Hintataso
Malediivien hintataso on kallis. Hotellit maksavat halvimmillaankin satoja dollareita per yö ja, koska lähes kaikki täytyy tuoda ulkomailta, ateriat ja muut huvit ovat kalliita. Lähes kaikkiin palveluihin lätkäistään summittainen 10% palvelumaksu, mutta henkilökunta odottaa silti juomarahaa tämän lisäksi. Matkan ja hotellin hinnan lisäksi kannattaa siis varata ainakin 1000&euro; per viikko per pariskunta ruokaan, juomaan ja aktiviteetteihin.

Syö


Vieraat Malediiveilla syövät yleensä kaikki ateriansa hotelleissaan, joissa yleensä tarjotaan epämääräistä kansainvälistä ruokaa, josta kaikki eksoottisuus on huolellisesti karsittu pois.

Malelta löytyy kuitenkin pieniä hotaa-ravintoloita, joista saa todellista malediiviläistä ruokaa. Ruoka perustuu yleensä kalaan (mas), erityisesti tonnikalaan (kandu mas), ja valmistustavat ovat läheistä sukua etelä-Intialle ja Sri Lankalle. Annokset ovat usein tulisia ja kookospähkinällä höystettyjä, mutta vihanneksia käytetään vain vähän. Perinteinen ateria koostuu riisistä, garudhiya-kalaliemestä ja lautasellisesta limettiä, chiliä ja sipuleita. Riha-curryt, roshi-leipä ja papadhu-chipsit ovat myös suosittuja.

Oma lukunsa on Malediivien pikaruoka eli hedhikaa-naposteltavat, lähes aina kalapohjaisia ja uppopaistettuja. Näitä saa joka kuppilassa ja hinta on yleensä vain pari rufiyaa kappale.

Juo
Alkoholi on kiellettyä paikallisten saarilla, myös Malessa, mutta hotellisaarilla viinaa on vapaasti saatavilla (joskin usein kovaan hintaan).

Kunnioita
Koralleita ei saa viedä pois Malediiveilta.

Ota yhteyttä
Malediven Maldives Maldivoj Maldivas Maldives मालदीव Maldív-szigetek Maldive モルジブ Maldiven Maldivas Мальдивы Maldiverna wts:Category:Maldives